# Cnipodectes

Cnipodectes és un gènere d'ocells de la família dels tirànids (Tyrannidae). Agrupa dues espècies originàries d'Amèrica del Sud i Central, on es distribueixen des de les terres baixes de l'est de Panamà fins al sud-oest de l'Amazònia, en el sud-est de Perú, nord-oest de Bolívia i nord-oest del Brasil. Als seus membres se'ls coneix pel nom vulgar de cabdill.

## Característiques

Els ocells d'aquest gènere són de mida mitjana, mesurant entre 18 i 22 cm de longitud, de bec força ample, i la característica principal del qual és que les primàries externes dels mascles són rígides i tortes, sovint evidents en camp, fent aparèixer l'ala com "matussera". Generalment solitaris, rarament o mai s'ajunten en estols mixtos. Sovint estiren lentament una ala sobre el dors.

## Etimologia

El nom genèric Cnipodectes es compon de les paraules del grec antic «knips, knipos» que significa “insecte”, “arna”, i «dēktēs» que significa “mossegador”.

## Taxonomia

Els amplis estudis genètic-moleculars realitzats per Tello et al. (2009) van descobrir una quantitat de relacions noves dins de la família Tyrannidae que encara no estan reflectits en la majoria de les classificacions. Seguint aquests estudis, Ohlson et al. (2013) van proposar dividir Tyrannidae en cinc famílies, entre les quals Rhynchocyclidae (Berlepsch, 1907) agrupant diversos gèneres entre els quals Cnipodectes, aquest sedis mutabilis (és a dir, amb lleugera incertesa a causa de dades no conclusives) en una nova subfamília Todirostrinae (Tello, Moyle, Marchese & Cracraft, 2009), al costat de Taeniotriccus, Hemitriccus, Todirostrum, Poecilotriccus, Myiornis, Atalotriccus, Lophotriccus i Oncostoma. El Comitè Brasiler de Registres Ornitològics (CBRO) adopta aquesta família, mentre el Comitè de Classificació de Sud-amèrica (SACC) espera propostes per a analitzar els canvis.
Segons la Classificació del Congrés Ornitològic Internacional (versió 14.2, 2024) aquest gènere està format per dues espècies:
* Cnipodectes subbrunneus - cabdill bru.
* Cnipodectes superrufus - cabdill rogenc.

## Referències

* ↑ «2024 Citation & Downloadable Checklists». Clements Checklist. [Consulta: 1r gener 2025].
* ↑ «Cnipodectes». Cercaterm. TERMCAT, Centre de Terminologia. [Consulta: 1r gener 2025].(català)
* ↑ Sigrist, Tomas. Guia de campo avis brasilis: avifauna brasileira (en portuguès brasiler). Avis Brasilis, 2013-02-27. ISBN 978-85-60120-25-3.
* ↑ Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 443, làmina 50(10). ISBN 978-0-292-71748-0.
* ↑ Jobling, James A. The Helm Dictionary of Scientific Bird Names: From Aalge to Zusii. London: Christopher Helm, 2010, p. 111. ISBN 978-1-4081-2501-4 [Consulta: 1r gener 2025].
* ↑ Tello, Jose G.; Moyle, Robert G.; Marchese, Daniel J.; Cracraft, Joel «Phylogeny and phylogenetic classification of the tyrant flycatchers, cotingas, manakins, and their allies (Aves: Tyrannides)» (en anglès). Cladistics, 25, 5, 10-2009, pàg. 429–467. DOI: 10.1111/j.1096-0031.2009.00254.x. ISSN: 0748-3007.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* ↑ Piacentini, Vítor de Q.; Aleixo, Alexandre; Agne, Carlos Eduardo; Maurício, Giovanni Nachtigall; Pacheco, José Fernando «Annotated checklist of the birds of Brazil by the Brazilian Ornithological Records Committee / Lista comentada das aves do Brasil pelo Comitê Brasileiro de Registros Ornitológicos». Revista Brasileira de Ornitologia - Brazilian Journal of Ornithology, 23, 2, 31-12-2015, pàg. 90–298. ISSN: 2178-7875.
* ↑ «A classification of the bird species of South America. Part 8» (en anglès) p. Tityridae: Nota 1. South American Classification Committee. [Consulta: 1r gener 2025].
* ↑ Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 1r gener 2025].